钦定古今图书集成/明伦汇编/交谊典/第038卷 > 邵二泉集 > 《杨明府过访诗序》卢照邻
## 钦定古今图书集成/明伦汇编/交谊典/第038卷 > 邵二泉集 > 《杨明府过访诗序》卢照邻

夫清风动驾，谒阮籍于山阳；素雪乘舟，访戴逵于江
路。犹名高好事，迹标良史。未有莺临绮月，筵开许郭
之谈；花聚繁星，门枉荀陈之驭。泛烟光于紫潋，翻露
色于丹滋。亭皋一望，平芜千里。萋萋芳草，童儿牧马
之场；亹亹朝川，野老休牛之塔。钓台隐隐，先生之桑
梓可知；茨岭岩岩，隐士之风流尚在。岂使临邛樽酒，
“歌赋无声；《彭泽》琴书，田园寝咏。”